OpenLLM-France/wikimedia huggingface dataset:
# Vall de Mèxic

La vall de Mèxic és un altiplà situat al centre de Mèxic que pràcticament limita amb l'actual Districte Federal i la meitat est de l'Estat de Mèxic. Aquesta vall, que es troba envoltada de muntanyes i volcans, va ser el cor de diverses civilitzacions precolombines, com per exemple els teotihuacans, la civilització tolteca i la civilització asteca. Tant l'antic terme asteca Anáhuac com l'expressió "Conca de Mèxic" s'utilitzen a vegades per referir-se a la vall.

## Geografia

La vall de Mèxic fa uns 60 km d'est a oest i uns 80 km de nord a sud. La vall és una conca endorreica, sense desguassos naturals. Per aquest motiu, abans del segle xx, molta o gran part de la vall estava coberta per una cadena de llacs intercomunicats: llac Texcoco, llac Chalco, llac Xochimilco, Zumpango i Xaltocan. Des d'aleshores els llacs s'han anat buidant i ja han perdut gran part de la seva extensió. Avui en dia, la gran àrea urbana de Ciutat de Mèxic cobreix gairebé tota la vall.

## La tragèdia de la contaminació

La contaminació atmosfèrica relacionada amb aquest entorn urbà, constituïda principalment per ozó, diòxid de sofre i partícules en suspensió, queda retinguda pels contorns naturals de la vall. A l'hivern, la inversió tèrmica se suma a la tragèdia. Aquest fet ha portat diverses organitzacions, des de l'Institut Mundial de Recursos (World Resources Institute) fins al Llibre Guinness dels rècords, a considerar Ciutat de Mèxic la gran ciutat més contaminada del món. Però els nivells de contaminació s'han reduït espectacularment des de finals dels anys 80: el 1991 l'aire va arribar a nivells insalubres 355 dies a l'any, el 2003 va baixar a 170 dies i el 2004 a 141 dies.

## Clima

La vall de Mèxic es troba a una mitjana de 2.240 metres per damunt del nivell del mar. Tot i que la vall està situada dins de la zona tropical, la gran alçada la manté relativament temperada. La temperatura mitjana anual es troba entre els 16° i 18 °C i els canvis estacionals són mínims. En els mesos més freds hi pot haver gelades nocturnes, però fins i tot al mes de gener la mitjana de temperatures màximes és de 21 °C. L'abril i el maig són els mesos més càlids. A l'estació de les pluges, que normalment va de finals de maig a començaments d'octubre, es recull un 80% dels 850 mm³ de pluja anual, cosa que alleugereix una mica la sequedat habitual de l'aire.

## Referències

* ↑ http://www.azcentral.com/specials/special03/articles/0118Air18.html%5BEnllaç+no+actiu%5D Article sobre la contaminació
# Trichosanthes cucumerina

Trichosanthes cucumerina (en anglès: Snake gourd, és a dir, carbassa serp) és una liana tropical o subtropical, la seva varietat T. cucumerina var. anguina es conrea pel seu fruit que és molt allargat. A Àsia es menja immadur i cru com a verdura i a Àfrica la pulpa vermellenca del fruit madur es fa servir com un substitut econòmic del tomàquet. (no s'ha de confondre amb Trichosanthes dioica, que és una altra carbassa comestible quan és immadura).
Trichosanthes cucumerina es troba en estat silvestre a gran part del sud-est asiàtic. També es considera que és planta nativa del nord d'Austràlia. i està naturalitzada a Florida, parts d'Àfrica i en diverses illes de l'Oceà Índic i illes del Pacífic.
* Trichosanthes cucumerina var. anguina (L.) Haines – cultivada variant
* Trichosanthes cucumerina var. cucumerina – variant silvestre

## Descripció

Trichosanthes cucumerina és una liana anual i monoica. Les seves fulles són palmades de fins 25 cm de llargada. Les flors s'obren de nit. Els fruits poden arribar a fer 200 cm de llargada i són de color vermell fosc a la maduresa.

## Referències

* 1 2 The Plant List, Trichosanthes cucumerina
* ↑ Kew Gardens. Snake gourd Trichosanthes cucumerina var. anguina. http://www.kew.org/support-kew/adopt-a-seed/trichosanthes-cucumerina-var-anguina.htm Arxivat 2015-09-07 a Wayback Machine.
* 1 2 Flowers of India, snake gourd, Trichosanthes cucumerina
* 1 2 Flora of China v 19 p 38, Trichosanthes cucumerina
* ↑ Florabase, the Western Australia Flora, Trichosanthes cucumerina
* ↑ Coopper, Wendy E., & Hugo J. DeBoer. 2011. A taxonomic revision of Trichosanthes L. (Cucurbitaceae) in Australia, including one new species from Northern Territory. Austrobaileya 8:364-386.
* ↑ United States Department of Agriculture, Natural Resources Conservation Service, Plants Profile, Trichosanthes cucumerina, snakegourd
* ↑ «Prota 2, Vegetables/Légumes, Trichosanthes cucumerina L.». Arxivat de l'original el 2014-04-19. [Consulta: 11 abril 2017].
# Trichopsetta orbisulcus

Trichopsetta orbisulcus és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 11,7 cm de llargària total.

## Distribució geogràfica

Es troba a les costes centrals de l'Atlàntic Occidental (Nicaragua i Veneçuela).

## Referències

* ↑ The Taxonomicon (anglès)
* 1 2 FishBase (anglès)
# Valderrivas

Valderrivas[n. 1] és un barri administratiu de Madrid pertanyent al districte de Vicálvaro. Es va constituir el 2017, després de produir-se una re-delimitació interna del districte. El topònim de Valderrivas, corresponent al nucli urbà diferenciat preexistent, fa referència a la fàbrica cementera de Portland Valderrivas S. a., instal·lada antigament a la zona.

## Referències

* ↑ «Madrid suma 131 barrios con Valdebernardo, Valderrivas y El Cañaveral». Ayuntamiento de Madrid, 10-11-2017.
* ↑ Osuna, Marina «Valdebernardo y Valderrivas, dos barrios sin reconocimiento administrativo». Eldistrito.es, 15 enero 2010. Arxivat de l'original el 2017-11-13 [Consulta: 18 setembre 2019]. Arxivat 2017-11-13 a Wayback Machine.
# Valderrodrigo

Valderrodrigo és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 221 | 190 | 180 | 176 |
# Vauchamps (Marne)

Vauchamps és un municipi francès, situat al departament del Marne i a la regió del Gran Est. El 2021 tenia 350 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Vent del sud, cel clar

Vent del sud, cel clar (凱風快晴 Gaifū kaisei), també coneguda com a Vent excel·lent, matí clar o Fuji roig, és una impressió xilogràfica de l'artista japonès Katsushika Hokusai (1760-1849) que forma part de la seva sèrie Trenta-sis vistes del Mont Fuji. Data aproximadament de l'any 1830-32, en el període Edo, i actualment és mantingut per diversos museus d'arreu del món, com el Museu Britànic de Londres, el Metropolitan Museum of Art de Nova York i l'Indianapolis Museum of Art.

## Descripció

En la tardor primerenca, tal com el títol especifica, el vent bufa cap al sud i el cel és clar: llavors el sol ixent pot fer que el mont Fuji es vegi de color vermell. Hokusai capturà aquest moment amb una bona especificitat meteorològica, a diferència d'altres obres de la sèrie. Els tres matisos de blau cada cop més foscs reflecteixen els tres tons de la muntanya. Les reminiscències encara presents de neu al cim i les ombres negres que rodegen el bosc a la seva base col·loquen la pintura de manera molt precisa en el temps. La forma sòlidament simètrica del mont Fuji a la meitat dreta de la imatge queda compensada pels núvols delicats de la part esquerra, formant una composició sorprenent.

## Informació històrica

Aquesta impressió i l'altra obra mestra de les seves Trenta-sis vistes del Mont Fuji, La gran ona de Kanagawa, són segurament les peces d'art japonès més reconegudes arreu del món. Totes dues són exemples superbs de l'art japonès de l'Ukiyo-e, "pintures del món flotant".

## Referències

* 1 2 3 «Fine Wind, Clear Morning (Gaifū kaisei)». Indianapolis Museum of Art.
* 1 2 3 «South Wind, Clear Sky (Gaifû kaisei), also known as Red Fuji, from the series Thirty-six Views of Mount Fuji (Fugaku sanjûrokkei)». The Metropolitan Museum of Art.
* 1 2 «Katsushika Hokusai, 'South Wind, Clear Sky' (Gaifū kaisei) 'Red Fuji', a colour woodblock print». The British Museum. Arxivat de l'original el 2012-09-10. [Consulta: 10 juny 2012].
* ↑ Crossland, Thomas; Grundtitle, Dr. Andreas. «"The 'Faked' Fuji Print"». Ukiyoe-Gallery, 2004.

## Enllaços externs

* Anàlisi artística (anglès).
# Vessioli (Iujni)

Vessioli - Весëлый (rus) - és un khútor que pertany al municipi de Iujni del krai de Krasnodar, a Rússia. Es troba als vessants septentrionals del Caucas occidental, a 6 km al nord de Krimsk i a 82 km a l'oest de Krasnodar, la capital.
# Verds d'Andorra

Verds d'Andorra és un partit polític ecologista i d'esquerres d'Andorra.
A les eleccions del 2005 i del 2009 el partit va obtenir el 3,50% i el 3,17% dels vots respectivament i no va obtenir representació al Consell General d'Andorra. Té al voltant de 40 militants.

## Enllaços externs

* Verds d'Andorra Arxivat 2010-04-03 a Wayback Machine.
# Verdum

«Verdum» té aquests significats:
* Zoologia: el verderol o verdum (Carduelis chloris) és un ocell
* Geografia: Verdun (Nou Barris) o Verdum és un barri de Barcelona al districte de Nou Barris

## Vegeu també

* Verdun
* Verderol (desambiguació)
Viccionari
# Verwaltungsgemeinschaft

Una Verwaltungsgemeinschaft (en plural: Verwaltungsgemeinschaften) és una entitat administrativa de dret públic, una mena de mancomunitat de serveis, que forma part de l'organització d'alguns dels estats alemanys com Baden-Württemberg, Baviera, Turíngia, Saxònia o Saxònia-Anhalt.
Les Verwaltungsgemeinschaften són formades per municipis d'un mateix districte, disposen d'una seu política i d'un president amb un títol que depèn de l'estat. La corporació assumeix determinades funcions i les exerceix per a tots els municipis membres de la mancomunitat. Els municipis no perden la seva independència, només transfereixen certes funcions a la mancomunitat. Els noms de les mancomunitats acostumen a fer referència a algun element natural del seu entorn.
Entre les atribucions de les Verwaltungsgemeinschaften hi ha el clavegueram, l'administració financera, la gestió dels cementiris o els bombers. També es poden fer càrrec de les escoles d'educació primària, del manteniment de les carreteres locals, del turisme o d'altres funcions que puguin ser transferides.
A l'estat de Turíngia a més de la formació de Verwaltungsgemeinschaften és possible que els municipis petits transfereixin la gestió d'algunes funcions a un municipi veí de mida més gran, de manera que el municipi més gran actua com una Verwaltungsgemeinschaft respecte del petit. En aquest cas el municipi que gestiona les funcions rep el nom de Erfüllende Gemeinde.

## Vegeu també

* Organització territorial d'Alemanya
# Válor

Válor és un municipi andalús situat en la part nord-oriental de la Alpujarra (província de Granada).
Limita amb els municipis de Lanteira, Aldeire, Nevada, Ugíjar i Alpujarra de la Sierra. L'ajuntament està format pels nuclis de Válor, Mecina-Alfahar i Nechite, des de 1940. Gran part del seu terme municipal es troba en el Parc nacional de Sierra Nevada.
# Wales (Dakota del Nord)

Wales és una població dels Estats Units a l'estat de Dakota del Nord. Segons el cens del 2000 tenia 30 habitants.

## Demografia

Segons el cens del 2000, Wales tenia 30 habitants, 18 habitatges, i 7 famílies. La densitat de població era de 48,3 hab./km².
Dels 18 habitatges en un 5,6% hi vivien nens de menys de 18 anys, en un 33,3% hi vivien parelles casades, en un 5,6% dones solteres, i en un 61,1% no eren unitats familiars. En el 50% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,67 i el nombre mitjà de persones que vivien en cada família era de 2,43.
Per edats la població es repartia de la següent manera: un 6,7% tenia menys de 18 anys, un 10% entre 18 i 24, un 13,3% entre 25 i 44, un 30% de 45 a 60 i un 40% 65 anys o més.
L'edat mediana era de 56 anys. Per cada 100 dones de 18 o més anys hi havia 154,5 homes.
La renda mediana per habitatge era de 15.000 $ i la renda mediana per família de 30.000 $. Els homes tenien una renda mediana de 26.250 $ mentre que les dones 0 $. La renda per capita de la població era d'11.986 $. Cap de les famílies i el 28,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wales». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Wales». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Vouarces

Vouarces és un municipi francès, situat al departament del Marne i a la regió del Gran Est. L'any 2007 tenia 59 habitants.

## Demografia
### Població

El 2007 la població de fet de Vouarces era de 59 persones. Hi havia 28 famílies, de les quals 4 eren unipersonals (4 homes vivint sols), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 26 eren l'habitatge principal de la família, 4 eren segones residències i 3 estaven desocupats. Tots els 33 habitatges eren cases. Dels 26 habitatges principals, 22 estaven ocupats pels seus propietaris i 4 estaven llogats i ocupats pels llogaters; 3 tenien tres cambres, 12 en tenien quatre i 11 en tenien cinc o més. 23 habitatges disposaven pel capbaix d'una plaça de pàrquing. A 14 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vouarces el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 8 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 12 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 33 persones, 24 eren actives i 9 eren inactives. De les 24 persones actives 22 estaven ocupades (12 homes i 10 dones) i 2 estaven aturades (2 dones i 2 dones). De les 9 persones inactives 4 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Vouarces hi havia 9 explotacions agrícoles que ocupaven un total de 708 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Vouarces a l'INSEE.
* Évolution et structure de la population Fitxa amb el detall de dades de Vouarces a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Víctor Josep Olesa i Fonollosa

Víctor Josep Olesa i Fonollosa (Tortosa, Baix Ebre, 12 d'abril de 1848 - 10 de març de 1943) fou un advocat i polític carlí català. Fou diputat provincial per Tortosa-Roquetes i president de la junta provincial carlina de Tarragona durant molts anys. El 13 d'octubre de 1876 es casà amb Francesca Homedes i Cabrera, néta del general Ramon Cabrera.
Durant la Tercera Guerra Carlina fou secretari de la Diputació del Maestrat i el 1875 va ser un dels signants d'un decret de crida a les armes a Vilafermosa.
A finals del segle xix destacà com a dirigent tradicionalista a Tortosa i col·laborador del diputat a Corts i cap provincial del partit Josep de Suelves i Montagut, marquès de Tamarit. Va presidir la Diputació de Tarragona dos cops, lo 1900 i el 1905. Entre el 1910 i el 1917 fou cap provincial jaumí de Tarragona. Participà en la famosa peregrinació carlina a Lourdes del 1913.
L'any 1919 encara s'adherí a la Junta jaumina de Biarritz, però després seguí Juan Vázquez de Mella en la divisió del carlisme entre partidaris de Mella i del predentent Don Jaume i dirigí el Partit Catòlic Tradicionalista a la província de Tarragona. Durant la dècada de 1930 va ser un actiu militant de la Comunió Tradicionalista a Tortosa tot i haver complert los 80 anys.

## Referències

* ↑ Roma i Comamala, Joan Maria. Álbum histórico del Carlismo: 1833-1933-35, 1935, p. 333.
* ↑ Curto, Albert. «Olesa i Fonollosa, Víctor». A: Diccionari biogràfic dels diputats de la Mancomunitat de Catalunya (1914-1925). Barcelona: Diputació de Barcelona, octubre de 2019, p. 301. ISBN 9788498038897.
* 1 2 Ferrer, Melchor. Historia del Tradicionalismo Español. Volum 29. Editorial Católica Española, 1960, p. 129.
* ↑ Navarro Cabanes, Josep. Apuntes bibliográficos de la prensa carlista, 1917, p. 107.
* ↑ Sancho Sancho, Josep «El marcel·linisme a les Terres de l'Ebre (1914-1939)». Tesi doctoral. UAB, 2014, pàg. 51.
* ↑ «Històric de presidents». Diputació Tarragona. Arxivat de l'original el 2015-09-23. [Consulta: 8 març 2016].
* ↑ «Juntas tradicionalistas». El norte: diario católico-monárquico, 19-07-1910, pàg. 4.
* ↑ Prats i Salas, Joan «Carlisme i caciquisme: Josep de Suelves, Marquès de Tamarit, cap carlí de les comarques de Tarragona (1890-1918)». Estudis altafullencs, 1992.
* ↑ Molas, Isidre «Els senadors carlins de Catalunya (1901-1923)». Universitat Autònoma de Barcelona, pàg. 10.
* ↑ «Acció Tradicionalista». Joventut per la Fe i per la Pàtria, 01-11-1931, pàg. 2.

## Enllaços externs

* Carta de Víctor J. Olesa autoritzant com a cap provincial tradicionalista la publicació del setmanari jaumí La Tradición a Tortosa (1911)
* Crònica d'un discurs en català de Víctor J. Olesa (1913)
* Víctor Josep Olesa i Fonollosa a la Ilercavònia
# Víctor Juanico i Torres

Víctor Juanico i Torres (Barcelona, 11 de novembre de 1900 - Barcelona, 21 de novembre de 1962) fou un futbolista català de la dècada de 1920.

## Trajectòria

Jugava a la posició d'extrem, i de ben jove començà a destacar com a futura promesa. Passà la major part de la seva carrera al RCD Espanyol, on jugà sempre excepte una breu estada al club de la Colònia Güell. Amb l'Espanyol destacà durant la primera meitat de la dècada de 1920. El dia 24 de febrer de 1924 jugà amb la selecció catalana en l'homenatge a Gabriel Bau.
També foren destacats esportistes els seus germans Claudi Juanico i Torres, que fou jugador de l'Espanyol, i Antoni Juanico i Torres, destacat tennista.

## Referències

* ↑ «Necrológicas». La Vanguardia, 22-11-1962. [Consulta: 17 gener 2016].
* ↑ «La revelación definitiva fue la del pequeño Juanico…». Mundo Deportivo, 16-12-1920. [Consulta: 4 febrer 2016].
* ↑ «El Español llegará entrenado al campeonato». Mundo Deportivo, 27-08-1923. [Consulta: 4 febrer 2016].
* ↑ «Bolsa Futbolística». Mundo Deportivo, 14-08-1919. [Consulta: 4 febrer 2016].
* ↑ «Selección (Español?) 5 Avenç 4». Mundo Deportivo, 25-02-1924 [Consulta: 1r febrer 2015].
# Voenno-polevoi roman

Voenno-polevoi roman (rus: Военно-полевой роман) és una pel·lícula soviètica del 1983 dirigida per Piotr Todorovski. Explica la història d'un soldat i una infermera separats per la Segona Guerra Mundial i reunits breument el 1950.

## Argument

Sasha és un antic soldat de l'Exèrcit Roig casat amb una professora i que va a la universitat. També treballa com a operador de cinema en un teatre local. Un dia d'hivern coneix una venedora ambulant amb un nen. Sasha reconeix que és Liuba, una antiga infermera militar que va estimar durant la guerra. Comença a sortir amb ella i a tenir cura del seu fill. Després d'assabentar-se de la seva aventura, la dona de Sasha convida a la Liuba a la seva kommunalka i fa una petita festa per als amants.
Sasha demostra ser massa amable per mantenir la Liuba sota control un cop va recuperar la seva bellesa i autoestima anteriors. Comença una relació amb un funcionari local del Partit Comunista. Sasha finalment arriba a entendre que Liuba no és la dona ideal que un cop pensava que era. Es retroba amb la seva pacient esposa.

## Repartiment

* Nikolai Burliaiev com a Netujilin
* Natalia Andreitxenko com a Liuba
* Inna Txurikova com a Vera
* Iekaterina Iudina com a Kat'ka
* Zinovi Gerdt com a administrador
* Ielena Kozelkova com a dona de l'administrador
* Viktor Proskurin com a Novikov
* Vsevolod Xilovski com a Grixa
* Aleksandr Martinov com a Kombat
* Natalya Chenchik com a Lototxnitsa
* Vladimir Iuriev com Malianov
* Iuri Dubrovin com a Terekhin

## Premis i nominacions

* La pel·lícula va ser nominada al Oscar a la millor pel·lícula de parla no anglesa.
* Inna Txurikova va guanyar l'Os de Plata a la millor actriu al 34è Festival Internacional de Cinema de Berlín.

## Referències

* ↑ Anna Lawton Kinoglasnost: Soviet Cinema in Our Time 1992 0521388147 p.42 "Quite different in tone are the films of Pyotr Todorovsky, Waiting for Love (1983) and A Wartime Romance (1984). These are delightfully unpretentious comedies, ..."
* ↑ «The 57th Academy Awards (1985) Nominees and Winners». oscars.org. [Consulta: 30 octubre 2013].
* ↑ «Berlinale: 1984 Prize Winners». berlinale.de. [Consulta: 6 gener 2011].

## Enllaços externs

* Voenno-polevoi roman a YouTube
# Vodopiine (Txornomórske)

* Per a altres significats, vegeu «Vodopiine».
Vodopiine (en ucraïnès: Водопійне, rus: Водопойное, Vodopóinoie) és un poble de la República Autònoma de Crimea a Ucraïna, que el 2014 tenia 462 habitants. Pertany al districte de Txornomórske. Fins al 1945 la vila es deia Kerleüt.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ В исторических документах встречается вариант Яшпет
# Westfield

«Westfield» té aquests significats:
* Westfield (Illinois)
* Westfield (Indiana)
* Westfield (Iowa)
* Westfield (Maine)
* Westfield (Massachusetts)
* Westfield (Nova Jersey)
* Westfield (Nova York)
* Westfield (Pennsilvània)
* Westfield (Vermont)
* Westfield (Wisconsin)
* Westfield Center, població dels Estats Units a l'estat d'Ohio
# Volcà del Traiter

El Volcà del Traiter és un volcà situat al municipi de les Planes d'Hostoles, a la comarca catalana de la Garrotxa.

## Referències

* ↑ «Història | Web oficial de l'Ajuntament de Les Planes d'Hostoles». [Consulta: 24 agost 2020].
* ↑ «Volcà del Traiter». Parcs naturals de Catalunya, 25-07-2022. [Consulta: 6 desembre 2023].